Ναός του Λούξορ

Ο **Ναός του Λούξορ** (αραβικά: معبد الأقصر) είναι ένα μεγάλο αρχαιοαιγυπτιακό συγκρότημα ναών που βρίσκεται στην ανατολική όχθη του ποταμού Νείλου στην πόλη που σήμερα είναι γνωστή ως Λούξορ (αρχαίες Θήβες) και κατασκευάστηκε περίπου κατά την 18η δυναστεία (1550-1295 π.Χ.). Στην αιγυπτιακή γλώσσα ήταν γνωστό ως *Ιπέτ Ρεσίτ*, «Νότιο Ιερό». Βρίσκεται περίπου τρία χιλιόμετρα νότια του Ναού του Καρνάκ, στην ανατολική όχθη. Σε αντίθεση με τους άλλους ναούς στις Θήβες, ο Ναός του Λούξορ δεν είναι αφιερωμένος σε έναν θεό λατρείας ή σε μια θεοποιημένη εκδοχή του φαραώ στο θάνατο. Αντίθετα, ο ναός αυτός είναι αφιερωμένος στην αναζωογόνηση της βασιλείας. Μπορεί να τοποθετήθηκε στο σημείο για τη στέψη πολλών από τους φαραώ της Αιγύπτου.

Ο ναός αυτός ήταν ο κύριος χώρος για έναν από τους σημαντικότερους αρχαίους αιγυπτιακούς θρησκευτικούς εορτασμούς, όταν οι λατρευτικές εικόνες του Αμούν, της συζύγου του Μουτ και του γιου τους, του σεληνιακού θεού Χονσού, λαμβάνονταν από τους ναούς τους στο Καρνάκ και μεταφέρονταν σε μια μεγαλειώδη πομπή προς τον Ναό του Λούξορ για να μπορέσουν να επισκεφτούν τον θεό που κατοικεί εκεί, τον Αμενεμοπέτ. Η τελετή αυτή ονομαζόταν εορτασμός του Οπέτ.

Ο Ναός του Λούξορ δεν κατασκευάστηκε από έναν μόνο κυβερνήτη. Η παλαιότερη υπάρχουσα κατασκευή, ένα ιερό, χρονολογείται από τη βασιλεία της Χατσεψούτ (1473–1458 π.Χ.). Ο πυρήνας του ναού χτίστηκε από τον Αμένωφις Γ΄ (1390–1352 π.Χ.), ο οποίος κατασκεύασε επίσης τη Μεγάλη Κιονοστοιχία. Αυτή αποτελείται από δύο σειρές από επτά κίονες, οι οποίοι ολοκληρώθηκαν από τον Τουταγχαμών (1336–1327 π.Χ.) και τον Χορεμχέμπ (1323–1295 π.Χ.). Ο Ραμσής Β' (1279-1213 π.Χ.) έκανε επίσης πολλές προσθήκες στο ναό. Πρόσθεσε την εξωτερική αυλή διακοσμημένη με αγάλματα του ίδιου, έναν ψηλό  και δύο οβελίσκους (ο ένας από αυτούς βρίσκεται στο Παρίσι). Τέλος, σε μια αίθουσα του ναού βρίσκεται ένα γρανιτένιο ιερό του Μεγάλου Αλεξάνδρου. 

Στα τέλη του 3ου αιώνα μ.Χ. οι Ρωμαίοι έχτισαν ένα φρούριο γύρω από τον ναό, το οποίο έγινε το σπίτι της ρωμαϊκής κυβέρνησης στην περιοχή. Παράλληλα, ένα παρεκκλήσι εντός του ναού του Λούξορ που ήταν αρχικά αφιερωμένο στη θεά Μουτ μετατράπηκε σε λατρευτικό παρεκκλήσι της Τετραρχίας και αργότερα σε εκκλησία.

Μαζί με τους άλλους αρχαιολογικούς χώρους στις Θήβες, ο Ναός του Λούξορ ορίστηκε ως Μνημείο Παγκόσμιας Κληρονομιάς της UNESCO το 1979.

## Εικόνες

Αρχείο:Plan of Luxor temple.png|Κάτοψη του Ναού του Λούξορ.
Αρχείο:Pylons and obelisk Luxor temple.JPG|Ο πυλώνας και ο οβελίσκος του Ραμσή Β', όπως φαίνονται από μπροστά.
Αρχείο:Luxor Temple, Luxor, Egypt.jpg|Αρχικά υπήρχαν δύο οβελίσκοι, ο ένας δεξιά και ο άλλος αριστερά. Αυτός που ήταν δεξιά, γνωστός ως Οβελίσκος του Λούξορ, βρίσκεται σήμερα στο Παρίσι.
Αρχείο:Luxor-Tempel Sanktuar Amenophis III. 01.jpg|Ιερό του Ναού του Λούξορ.
Αρχείο:Flickr - schmuela - IMG 7322.jpg|Ηλιοβασίλεμα του Αμένωφις Γ'.
Αρχείο:Egyptian sculpture on Avenue of Sphinxes (45765061544).jpg|Η Λεωφόρος των Σφιγγών του Λούξορ, μια λεωφόρος με ανθρωποκέφαλες σφίγγες που κάποτε συνέδεε τους ναούς του Καρνάκ και του Λούξορ.
Αρχείο:مجموعه اعمدة من معبد الكرنك.jpg|Η Μεγάλη Κιονοστοιχία.
Αρχείο:Luxor-Tempel Kapelle Thebanische Triade 03.jpg|Ιερό της θηβαϊκής Τριάδας.
Αρχείο:Luxor, Luxor City, Luxor, Luxor Governorate, Egypt - panoramio (238).jpg|Ο ναός από το πλάι.
Αρχείο:LuxorTempleFromSE.jpg|Ο ναός από πάνω.


## Δείτε επίσης
* Ναός του Καρνάκ
* Μουσείο του Λούξορ

## Παραπομπές


## Εξωτερικοί σύνδεσμοι

Κατηγορία:Αρχαίοι αιγυπτιακοί ναοί